Graužupis (Merkys)
Graužupis – upelis Lietuvoje, Trakų ir Varėnos rajonuose; Merkio dešinysis intakas. Prasideda Rūdiškių miške, 3 km į rytus nuo Klepočių. Teka į pietus mišku, toliau – pievomis. Įteka Merkin 94,6 km nuo jo žiočių, Dargužiuose. Intakas – Juodupis (dešinysis). Vidurupio ir žemupio vaga ištiesinta. Prie Graužupio įsikūręs Pagraužupys (buv.), Naujienos, Dargužiai. Upėvardis kildinamas nuo žodžio graužas („žvyras, žvirgždas, akmenuotas krantas, kriaušis“).